[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 18.1.2011

COM(2011) 4 τελικό

2011/0003 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τον καθορισμό της θέσης που πρόκειται να υποστηριχθεί, εξ ονόματος της Ένωσης, στο Διεθνές Συμβούλιο Σιτηρών σχετικά με την παράταση της Σύμβασης για την Εμπορία Σιτηρών του 1995

ΑΙΤΙΟΛΟΓΙΚΗ ΕΚΘΕΣΗ

1. Η Σύμβαση για την Εμπορία Σιτηρών του 1995 (στο εξής: η «Σύμβαση») είχε συναφθεί από την Κοινότητα με την απόφαση 96/88/ΕΚ[1] του Συμβουλίου έως τις 30 Ιουνίου 1998 και έκτοτε παρατείνεται τακτικά. Η Σύμβαση παρατάθηκε τελευταία με την απόφαση του Διεθνούς Συμβουλίου Σιτηρών τον Ιούνιο 2009 και παραμένει σε ισχύ μέχρι τις 30 Ιουνίου 2011.

2. Η περαιτέρω παράταση της Σύμβασης για δύο έτη είναι προς το συμφέρον της Ένωσης.

3. Η παράταση της Σύμβασης συνεπάγεται τη συνέχιση της καταβολής της συνδρομής της ΕΕ στον διοικητικό προϋπολογισμό της Διεθνούς Συμφωνίας για τα Σιτηρά, που καλύπτει τόσο την ανωτέρω σύμβαση όσο και τη Σύμβαση για την Επισιτιστική Βοήθεια του 1999. Η συνδρομή αυτή εγγράφεται στη θέση 05 06 01 του προϋπολογισμού της ΕΕ (Διεθνείς γεωργικές συμφωνίες).

4. Στόχος της παρούσας πρότασης είναι να εξουσιοδοτήσει το Συμβούλιο την Επιτροπή να ψηφίσει, εξ ονόματος της Ένωσης, υπέρ της παράτασης της Σύμβασης για την Εμπορία Σιτηρών έως τις 30 Ιουνίου 2013 στο πλαίσιο του Διεθνούς Συμβουλίου Σιτηρών.

2011/0003 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τον καθορισμό της θέσης που πρόκειται να υποστηριχθεί, εξ ονόματος της Ένωσης, στο Διεθνές Συμβούλιο Σιτηρών σχετικά με την παράταση της Σύμβασης για την Εμπορία Σιτηρών του 1995

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9,

Έχοντας υπόψη την πρόταση της Ευρωπαϊκής Επιτροπής,

Εκτιμώντας τα ακόλουθα:

1. Η Σύμβαση για την Εμπορία Σιτηρών του 1995 είχε συναφθεί από την Κοινότητα με την απόφαση 96/88/ΕΚ[2] του Συμβουλίου και έκτοτε παρατείνεται τακτικά για περαιτέρω περιόδους δύο ετών. Η Σύμβαση αυτή παρατάθηκε τελευταία με την απόφαση του Διεθνούς Συμβουλίου Σιτηρών τον Ιούνιο 2009 και παραμένει σε ισχύ μέχρι τις 30 Ιουνίου 2011. Η περαιτέρω παράταση της Σύμβασης είναι προς το συμφέρον της Επιτροπής. Η Επιτροπή, η οποία εκπροσωπεί την Ένωση στη Σύμβαση για την Εμπορία Σιτηρών, θα πρέπει επομένως να εξουσιοδοτηθεί να ψηφίσει υπέρ αυτής της παράτασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Η Ευρωπαϊκή Ένωση στο Διεθνές Συμβούλιο Σιτηρών τάσσεται υπέρ της παράτασης της Σύμβασης για την Εμπορία Σιτηρών του 1995 για περαιτέρω χρονική περίοδο δύο ετών.

Η Επιτροπή εξουσιοδοτείται να υποστηρίξει τη θέση αυτή στο πλαίσιο του Διεθνούς Συμβουλίου Σιτηρών.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Γεωργία και αγροτική ανάπτυξη Δραστηριότητα: Διεθνείς πτυχές του τομέα πολιτικής γεωργίας και αγροτικής ανάπτυξης |

Ονομασια τησ δράσησ: παράταση της Σύμβασης για την Εμπορία Σιτηρών του 1995 |

1. ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Κεφάλαιο 4 – Η ΕΕ ως παγκόσμιος εμπορικός εταίρος

05 06 01: Διεθνείς γεωργικές συμφωνίες

2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ

2.1. Συνολικό κονδύλιο της δράσης (Μέρος B): 0,756 εκατ. ευρώ

2.2. Περίοδος υλοποίησης: 1.7.2011 έως 30.06.2013

2.3. Συνολική πολυετής εκτίμηση δαπανών (εκατ. ευρώ), με την επιφύλαξη της έγκρισης του προϋπολογισμού 2012 και 2013 από την αρμόδια για τον προϋπολογισμό αρχή

2012 | 2013 | Σύνολο |

Πιστώσεις αναλήψεων υποχρεώσεων | 0,360 | 0,396 | 0,756 |

Πληρωμές | 0,360 | 0,396 | 0,756 |

2.4. Συμβατότητα με τον δημοσιονομικό προγραμματισμό και τις δημοσιονομικές προοπτικές

X Πρόταση συμβατή με τον ισχύοντα δημοσιονομικό προγραμματισμό

2.5. Δημοσιονομικές επιπτώσεις επί των εσόδων

X Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

Είδος της δαπάνης | Νέα | Συνεισφορά ΕΖΕΣ | Συμμετοχή υποψηφίων χωρών | Τομέας ΔΠ |

Υποχρ. | Διαχ. | ΟΧΙ | ΟΧΙ | ΟΧΙ | 4 - Η ΕΕ ως παγκόσμιος εμπορικός εταίρος |

4. ΝΟΜΙΚΗ ΒΑΣΗ

Το άρθρο 207 σε συνδυασμό με το άρθρο 218 παράγραφος 9 της Συνθήκης (ΣΛΕΕ).

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης

Λόγω της οικονομικής της σημασίας, ιδίως στον γεωργικό τομέα, η ΕΕ πρέπει να εκπροσωπείται σε διεθνείς γεωργικές συμφωνίες, οι οποίες αποτελούν σημαντικό μέσο για την παρακολούθηση των παγκόσμιων εξελίξεων και για την υπεράσπιση των συμφερόντων της Ένωσης όσον αφορά τα σχετικά προϊόντα.

Με την πληρωμή εκ μέρους της ΕΕ των εισφορών μέλους στο Διεθνές Συμβούλιο Σιτηρών (ΔΣΣ) επιτυγχάνονται οι στόχοι των διεθνών συμφωνιών. Το ΔΣΣ, το οποίο είναι υπεύθυνο για τη διαχείριση της συμφωνίας που αφορά τη Σύμβαση για την Επισιτιστική Βοήθεια του 1999 και τη Σύμβαση για την Εμπορία Σιτηρών του 1995, προωθεί τους στόχους της συμφωνίας, δηλαδή τη διεθνή συνεργασία, την ανταλλαγή στατιστικών στοιχείων, τις προβλέψεις για τις τάσεις της αγοράς κ.λπ., και για τη Σύμβαση για την Επισιτιστική Βοήθεια την εγγύηση ότι οι αναπτυσσόμενες χώρες εξασφαλίζουν την ελάχιστη επισιτιστική βοήθεια από την Ευρωπαϊκή Ένωση. Ως εκ τούτου, είναι προς το συμφέρον της ΕΕ να αποτελεί μέρος της συμφωνίας.

Οι εισφορές μέλους καθορίζονται σε ετήσια βάση και οφείλονται για όσο διάστημα η ΕΕ είναι μέλος της συμφωνίας.

Είναι σαφές ότι, αν η ΕΕ όφειλε να εκτελεί η ίδια τις ενέργειες που εκτελούνται από το ΔΣΣ, το συνολικό κόστος αυτών των ενεργειών θα ήταν πολύ μεγαλύτερο από το κόστος των εισφορών μέλους.

5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η ΕΕ καταβάλλει τις εισφορές μέλους σε ετήσια βάση για το Διεθνές Συμβούλιο Σιτηρών.

Οι οφειλές πληρώνονται για όσο διάστημα η ΕΕ παραμένει μέρος των συμφωνιών.

Η Ευρωπαϊκή Επιτροπή συμμετέχει πλήρως στις δραστηριότητες του ΔΣΣ και επωφελείται πλήρως από την ιδιότητα του μέλους.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος B

Πιστώσεις ανάληψης υποχρεώσεων (μέχρι 3ου δεκαδικού ψηφίου): 0,756 εκατ. ευρώ για την περίοδο των δύο ετών: 0,360 για 2011/2012 και 0,396 για 2012/2013.

6.2. Υπολογισμός

Οι δαπάνες που συνεπάγεται η εφαρμογή των δύο Συμβάσεων καλύπτονται από τις ετήσιες συνδρομές όλων των μελών της Σύμβασης για τα Σιτηρά.

Η κάθε συνδρομή καθορίζεται κατ’ αναλογία προς τον αριθμό των ψήφων που χορηγείται στο ενδιαφερόμενο μέλος και ανάλογα με τη σημασία του στη διεθνή αγορά.

Ο συνολικός αριθμός των ψήφων της Σύμβασης είναι 2.000, εκ των οποίων η Ευρωπαϊκή Ένωση εκτιμάται ότι θα κατέχει 386 κατά τις περιόδους 2011/2012 και 2012/2013. Το κόστος ανά ψήφο για την περίοδο 2011/2012 εκτιμάται σε 932 ευρώ και άρα η συνδρομή της ΕΕ ανέρχεται σε 0,360 εκατ. ευρώ. Για το 2012/2013 και λαμβανομένης υπόψη της προσαρμογής της τιμής ανά ψήφο, το κόστος εκτιμάται σε 0,396 εκατ. ευρώ. Τα ποσά αυτά αυξήθηκαν κατά 10% ως περιθώριο ασφάλειας (συναλλαγματικές ισοτιμίες, απρόβλεπτες αλλαγές στην οργάνωση κλπ.). Οι υπολογισμοί έγιναν με βάση την ισοτιμία 1 λίρα Αγγλίας= 1,25 ευρώ

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Κατηγορία θέσεων απασχόλησης | Προσωπικό προς τοποθέτηση στη διαχείριση της δράσης από τους διαθέσιμους ανθρώπινους πόρους | Σύνολο | Περιγραφή των εργασιών που προκύπτουν από τη δράση |

Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |

Μόνιμοι και έκτακτοι υπάλληλοι | A B Γ | 0,2 0,1 – | – – – | 0,2 0,1 – | Προετοιμασία για την συμμετοχή και παρακολούθηση στις συνεδριάσεις του ΔΣΣ |

Άλλοι ανθρώπινοι πόροι | – | – | – |

Σύνολο | 0,3 | – | 0,3 |

7.2. Συνολικές δημοσιονομικές επιπτώσεις των ανθρώπινων πόρων

Κατηγορία ανθρώπινων πόρων | Ποσά σε ευρώ | Μέθοδος υπολογισμού |

Μόνιμοι υπάλληλοι Έκτακτοι υπάλληλοι | 36 600 | 0,3 x 122 000 |

Άλλοι ανθρώπινοι πόροι |

Σύνολο | 36 600 |

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1. Σύστημα παρακολούθησης

Οι υπηρεσίες της Επιτροπής θα συμμετέχουν πλήρως στις επιτροπές διαχείρισης και στο Συμβούλιο του ΔΣΣ· οι εν λόγω φορείς είναι υπεύθυνοι για τον καθορισμό των δημοσιονομικών εισφορών.

Εκθέσεις σχετικά με αυτές τις συνεδριάσεις και με τις αποφάσεις που λαμβάνονται κατά τη διάρκειά τους δημοσιεύονται και διατίθενται δωρεάν στα μέλη.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Η καταβολή και ο έλεγχος των συνδρομών της ΕΚ εξακριβώνονται σύμφωνα με τους κανόνες που προβλέπονται στη Συμφωνία του ΔΣΣ.

Οι ειδικές λεπτομέρειες ελέγχου προβλέπονται στη νομική βάση του εν λόγου διεθνούς οργανισμού.

Οι λογιστικές καταστάσεις του οργανισμού αυτού πιστοποιούνται από ανεξάρτητο εξωτερικό ελεγκτή. Η εν λόγω πιστοποίηση υποβάλλεται στον αρμόδιο φορέα του ΔΣΣ για έγκριση και, στη συνέχεια, δημοσίευση.

[1] ΕΕ L 21 της 27.1.1996, σ. 47.

[2] ΕΕ L 21 της 27.1.1996, σ. 6.